Pihlajamäen kirkko

Pihlajamäen kirkko on arkkitehti Esko Korhosen suunnittelema entinen Malmin seurakunnan, nykyisin Etiopian ortodoksisen kirkon kirkkorakennus, joka sijaitsee Pihlajamäessä Helsingissä. Kirkko valmistui vuonna 1976. Kirkkosaliin mahtuu yhteensä 250 henkeä, ja kun siihen yhdistetään seurakuntasali, tilaan mahtuu yhteensä 500 henkeä. Tiilinen kirkko on kolmikerroksinen monikäyttökirkko. Kirkon urut on valmistanut Urkurakentamo Tuomi vuonna 1977. Alttarilla on Tapio Junnon puureliefi Kristuksen kärsimys. Junnon altariveistos herätti heti kirkon vihkimisen jälkeen joissain tahoissa voimakasta paheksuntaa. Kotimaa-lehden päätoimittaja Leino Hassinen kutsui teosta "taideterroriksi", ja Markuksen seurakunnan kirkkoherra John Forsberg vaati valituksessaan Helsingin seurakuntien kirkkohallintokunnalle teoksen poistamista. Asiaa käsiteltiin Helsingin tuomiokapitulissa, ja lopulta teos sai jäädä paikoilleen. Luterilaisesta kirkosta Etiopian ortodoksiseksi kirkoksi Malmin kirkon remonttia valmisteltaessa Malmin seurakuntaneuvosto sitoutui luopumaan Pihjalamäen kirkosta remontin valmistumisen jälkeen. Helsingin yhteinen kirkkovaltuusto päätti joulukuussa 2025 hyväksyä Pihlajamäen kirkosta luopumisen. Kirkkohallitus hyväksyi kirkosta luopumisen täysistunnossaan 14.4.2026. Myynti liittyi Helsingin seurakuntayhtymän tavoitteeseen vähentää tilojaan, koska sillä ei ollut varaa pitää kaikkia rakennuksiaan tiloja jäsenmäärän ja kirkollisverotulojen laskiessa. Pihlajamäen kirkko myytiin 17.6.2026 Etiopian ortodoksiselle kirkolle. Myyntihinta oli 300 000 euroa. Ostoon tarvittavat varat Etiopian ortodoksinen kirkko sai Suomessa asuvilta seuraajiltaan lahjoituksina. Kuvia Lähteet Haapio, Markku; Luostarinen, Laura: Suomen kirkot ja kirkkotaide, osa 2. Etelä-Suomen Kustannus Oy, 1980. ISBN 951-9064-28-1 Pihlajamäen kirkko Malmin seurakunta. Viitattu 4.8.2012. Viitteet Aiheesta muualla Kuvia tai muita tiedostoja aiheesta Pihlajamäen kirkko Wikimedia Commonsissa